Cimetière du Montparnasse

Cimetière du Montparnasse (Cintorín Montparnasse) je významný cintorín v Paríži, ktorý leží v južnej časti mesta vo štvrti Montparnasse v 14. parížskom obvode. So svojimi 19 ha je druhým najväčším pohrebiskom vo vnútri Paríža a je súčasne jednou z najväčších zelených plôch v meste. Nachádza sa tu asi 35 000 hrobov a rastie tu asi 1 200 stromov, hlavne lipy, cédre, javory, jaseň a rôzne druhy ihličnanov. História Pôvodne sa v týchto miestach nachádzali tri poľnohospodárske usadlosti. V 17. storočí tu vznikol súkromný cintorín pre duchovných z farnosti Saint-Jean-de-Dieu. Na počiatku 19. storočia vtedajší parížsky prefekt Nicolas Frochot nechal vykúpiť tunajšie pozemky a zriadil tu jeden z troch veľkých cintorínov za vtedajšími hradbami Paríža. Prvý pohreb sa konal dňa 25. júla 1824. Výber pochovaných osobností Je tu pochovaných mnoho slávnych osobností, takže sa cintorín stal svojho druhu atrakciou. Návštevníci si môžu pri vstupe zakúpiť zoznam a mapku ukazujúcu umiestnenie hrobov. A Raymond Aron (1905 – 1983), francúzsky filozof a politológ (24. oddelenie) B Charles Baudelaire (1821 – 1867), francúzsky básnik (6. oddelenie) Simone de Beauvoir (1908 – 1986), francúzska filozofka (20. oddelenie) Samuel Beckett (1906 – 1989), írsky spisovateľ (12. oddelenie) Aloysius Bertrand (1807 – 1841), francúzsky básnik (10. oddelenie) William-Adolphe Bouguereau (1825 – 1905), francúzsky maliar Constantin Brâncuşi (1876 – 1957), francúzsky sochár rumunského pôvodu (18. oddelenie) Michel Bréal (1832 – 1915), francúzsky filológ (14. oddelenie) Gyula Brassaï (1899 – 1984), francúzsky fotograf maďarského pôvodu (2. oddelenie) C Emmanuel Chabrier (1841 – 1894), francúzsky skladateľ (9. oddelenie) Jacques Chirac (1932-2019), francúzsky politik a prezident Francúzskej republiky André Citroën (1879 – 1935), francúzsky priemyselník (28. oddelenie) Julio Cortázar (1914 – 1984), argentínsky spisovateľ (3. oddelenie) Charles Cros (1842 – 1888), francúzsky básnik (29. oddelenie) D Paul Deschanel (1855 – 1922), francúzsky prezident (14. oddelenie) Robert Desnos (1900 – 1945), francúzsky básnik (15. oddelenie) Alfred Dreyfus (1859 – 1935), francúzsky dôstojník (28. oddelenie) Jules Dumont d’Urville (1790 – 1842), francúzsky moreplavec (15. oddelenie) Marguerite Duras (1914 – 1996), francúzska spisovateľka a režisérka (21. oddelenie) Émile Durkheim (1858 – 1917), francúzsky sociológ G Serge Gainsbourg (1928 – 1991), francúzsky skladateľ a spevák (1. oddelenie) H Charles Hermite (1822 – 1901), francúzsky matematik Pierre-Jules Hetzel (1814 – 1886), francúzsky vydavateľ (7. oddelenie) Jean-Antoine Houdon (1741 – 1828), francúzsky sochár (1. oddelenie) I Eugène Ionesco (1909 – 1994), francúzsky dramatik a spisovateľ rumunského pôvodu (6. oddelenie) J de Jussieu, rodina francúzskych botanikov (1. oddelenie) L Pierre Larousse (1817 – 1875), francúzsky lexikograf a vydavateľ (14. oddelenie) Pierre Laval (1883 – 1945), francúzsky politik Urbain Le Verrier (1811 – 1877), francúzsky matematik a astronóm (11. oddelenie) Pierre Louÿs (1870 – 1925), francúzsky spisovateľ (26. oddelenie) M Man Ray (1890 – 1976), americký fotograf a maliar (7. oddelenie) Guy de Maupassant (1850 – 1893), francúzsky spisovateľ (26. oddelenie) N Philippe Noiret (1930 – 2006), francúzsky herec (3. oddelenie) P Adolphe Pégoud (1889 – 1915), francúzsky pilot (4. oddelenie) Henri Poincaré (1854 – 1912), francúzsky matematik (16. oddelenie) Pierre-Joseph Proudhon (1809 – 1865), francúzsky teoretik socializmu a mysliteľ (2. oddelenie) R Jean-Pierre Rampal (1922 – 2000), francúzsky flautista (3. oddelenie) Jean-François Revel (1924 – 2006), francúzsky filozof, spisovateľ a novinár (10. oddelenie) François Rude (1784 – 1855), francúzsky sochár (1. oddelenie) S Camille Saint-Saëns (1835 – 1921), francúzsky skladateľ (13. oddelenie) Jean-Paul Sartre (1905 – 1980), francúzsky filozof (20. oddelenie) Marcel Schwob (1867 – 1905), francúzsky spisovateľ (5. oddelenie) Susan Sontag (1933 – 2004), americká spisovateľka a intelektuálka Chajim Soutine (1893 – 1943), litovský maliar (15. oddelenie) T Tristan Tzara (1896 – 1963), francúzsky básnik rumunského pôvodu (8. oddelenie) Z Ossip Zadkine (1890 – 1967), francúzsky sochár ruského pôvodu (8. oddelenie) Významné parížske cintoríny V súčasnosti je na území mesta Paríža funkčných 14 cintorínov, z ktorých štyri majú viac než 10 000 hrobových miest: Cimetière du Père-Lachaise (cca 70 000 náhrobkov alebo koncesií) Cimetière du Montparnasse (35 000) Cimetière de Montmartre (20 000) Cimetière des Batignolles (15 000) Ďalších šesť cintorínov určených k pochovávaniu Parížanov leží mimo územia hlavného mesta. Ich názvy jsou odvodené od miest, v ktorých sa nachádzajú: Cintorín Pantin (200 000) Cintorín Thiais (150 000) Cintorín Bagneux (83 000) Cintorín Ivry (48 000) Cintorín Saint-Ouen (46 000) Referencie Literatúra Václav Fiala, Umělecká Paříž, Praha 2002, ISBN 80-7106-418-1, s. 123-128 Iné projekty Commons ponúka multimediálne súbory na tému Cimetière du Montparnasse Externé odkazy Cintorín na stránkach města Paríža (po francúzsky) Cintorín na stránkách o cintorínoch vo Francúzsku (po francúzsky) Fotografie cintorína Archivované 2009-04-25 na Wayback Machine (po anglicky) Zdroj Tento článok je čiastočný alebo úplný preklad článku Montparnasse (hřbitov) na českej Wikipédii (číslo revízie nebolo určené).